cyanic-selkie/wikianc huggingface dataset:
Սիտարդ-Խեյլեն
Սիտարդ-Խեյլեն (Sittard-Geleen ), համայնք Նիդերլանդների Լիմբուրխ մարզում։ Տարածքը 79,09 կմ² է, բնակչությունը՝ 94.920 (2011 թ.)։ Մեկ շնչի տարեկան միջին եկամուտը 12.800 եվրո է։
Կատեգորիա:Լիմբուրխի համայնքներ Կատեգորիա:2001 թվականին հիմնադրված բնակավայրեր
Հանլայն (խառնարան)
Հանլայն խառնարան, հարվածային խառնարան Պրոմեթևսի երկրում Մարսի վրա։ Խառնարանի կենտրոնի կոորդինատներն են՝ 64.6° հվ. լայն. և 243.8° արև. երկայն., տրամագիծը՝ 83 կմ։ Անվանվել է 1994 թվականին հայտնի ամերիկյան ֆանտաստ-գրող Ռոբերտ Հանլայնի պատվին։
Համաձայն գերակայող կարծիքների և հիմնվելով գոյությունունեցող տվյալների, Մարսի մակերևույթի տակ գոյություն ունի սառույցի շերտ մինչև 30 - 40 աստտիճան հարավային և հյուսիսային լայնությունները։ Այսպիսով կա հնարավորություն, որ ստորերկրյա սառույց կարող է գոյություն ունենալ նաև Հանլայն խառնարանի մոտակայքում, ինչը դարձնում է այս վայրը հավանական մարդկային բնակավայրի հիմնման համար։ Ձմեռվա ընթացքում, հարավային բևեռային գլխարկը իջնում է մինչև հարավային լայնության 45° և ծածկում է խառնարանը Ածխաթթու գազի սառույցով։
Արտաքին հղումներ
Կատեգորիա:Ռոբերտ Հանլայն Կատեգորիա:Մարսի խառնարաններ Կատեգորիա:Խառնարաններ այբբենական կարգով
Ժողովածու (4984)
Ժողովածու (4984), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4984 թվի տակ։ Ձեռագիրը գրվել է 1752 թվականին Պետրոս Վանեցի գրիչի կողմից։ Ստացողը եղել է Աստվածատուր վարդապետն։ Գրված է թղթի վրա, որը ունի 21x15 չափս։ Ձեռագիրը կազմված է 311 թերթից։ Գրված է երկսյուն և միասյուն, նոտրգրով։ Կազմը` կաշեպատ ատվարաթուղթ դրոշմազարդ։ Հիշատակարան ներ գրչի՝ 230բ, հետագայի՝ 168բ (1868 թ.) :
Ծանոթագրություններ
Կատեգորիա:Մատենադարանի ձեռագրեր
Խնձորեկ (Դերջանի գավառ)
Խնձորեկ, գյուղ Արևմտյան Հայաստանում, Էրզրումի վիլայեթի Դերջանի գավառակում ։ Գտնվում էր Արևմտյան Եփրատի աջ կողմի վտակներից մեկի ակունքների մոտ, Մամախաթուն քաղաքից 24 կմ հյուսիս-արևմուտք։
Աշխարհագրություն
Տարածը լեռնային էր։ Գյուղի մոտով հոսում է Խնձորիկի ջուրը։
Բնակչություն
1909 թվականին ուներ 30 տուն հայ և 25 տուն քուրդ բնակիչ։
Տնտեսություն
Բնակչության հիմնական զբաղմունքը անասնապահությունն ու երկրագործությունն էր։ Մասամբ զբաղվում էին նաև արհեստներով ։
Ծանոթագրություններ
Կատեգորիա:Արևմտյան Հայաստանի գյուղեր
Ժորնովեց
Ժորնովեց (Жорновец), գյուղ Ռուսաստանի, Վոլոգդայի մարզի Կադույսկի շրջանի կազմում։
Բնակչությունը 2002 թվականին գրանցված տվյալներով կազմում էր 2 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Վոլոգդայի մարզի Կադույսկի շրջանի բնակավայրեր
Բերեզնոե (գյուղ, Շեպետովի շրջան)
Բերեզնոե (Березне), գյուղ Ուկրաինայի Խմելնիցկիի մարզի Շեպետովի շրջանում։
2001 թվականի տվյալներով Բերեզնոե գյուղում բնակվում էր 166 մարդ։ Բնակավայրը զբաղեցնում է 76 կմ² տարածք։ Բնակչության խտությունը կազմում էր 2184,21 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Շեպետովի շրջանի բնակավայրեր Կատեգորիա:Ուկրաինայի գյուղեր Կատեգորիա:1220 թվականին հիմնադրված բնակավայրեր
Իգլի Տարե
Իգլի Տարե (Igli Tare, ), ալբանացի նախկին ֆուտբոլիստ, հարձակվող, ներկայումս իտալական «Լացիո» ակումբի մարզական տնօրեն ։ Համարվում է Ալբանիայի պատմության լավագույն ֆուտբոլիստներից մեկը։
Կարիերա
Ծնվել է 1973 թվականին, սովորել է Տիրանայի «Qemal Stafa High School» դպրոցում ։ Կարիերան սկսել է «Պարտիզան» ակումբում, որից հետո տեղափոխվել է Գերմանիա և խաղացել մի շարք ակումբներում։ Ճանաչում է ձեռք բերել հանդես գալով «Կառլսրուե» ակումբում, իսկ առաջին առավել հաջողված ակումբը կարելի է համար Դյուսելֆորդի «Ֆորտունա» ակումբը, որտեղ անցկացրել է 57 խաղ, խփելով 25 գնդակ։ Մյուս ակումբում՝ «Կայզերսլաուտերնում» նա արդեն այդքան հաճախ չէր հայտնվում հիմնական կազմում։
2001 թվականին տեղափոխվել է Իտալիա։ Վերջին ակումբը նրա համար դարձավ Հռոմի «Լացիոն», իսկ կարիերայի ավարտից հետո, 2009 թ. Տարեն դարձավ այդ ակումբի սպորտային նախագահը։
Իգլի Տարեն համարվում էր Ալբանիայի ֆուտբոլի ազգային հավաքականի հիմնական կազմի խաղացող, հավաքականի կազմում անցկացրել է 67 խաղ, խփել 10 գնդակ ։
Արտաքին հղումներ
Կատեգորիա:Ալբանացի ֆուտբոլիստներ Կատեգորիա:1973 ծնունդներ Կատեգորիա:Հուլիսի 25 ծնունդներ Կատեգորիա:Ալբանիայի հավաքականի ֆուտբոլիստներ Կատեգորիա:Ֆուտբոլային մարզիչներ այբբենական կարգով Կատեգորիա:Բունդեսլիգայի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Իտալիայի լեգեոներ ֆուտբոլիստներ
Պլոտնիկովո (գյուղ, Պրոմիշեննովսկի շրջան)
Պլոտնիկովո (Плотниково), գյուղ Ռուսաստանի Կեմերովոյի մարզի Պրոմիշեննովսկի շրջանի կազմում։
Բնակչությունը 2010 թվականին գրանցված տվյալներով կազմում էր 5300 մարդ։
Քոսելե
Քոսելե, գյուղ Օսմանյան կայսրությունում, Տրապիզոնի վիլայեթի Ջանիկի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Օսմանյան կայսրության հայաբնակ գյուղեր
Սարգիս Կարապետյան (ֆուտբոլիստ)
Սարգիս Կարենի Կարապետյան, հայ կիսապաշտպան։ Հանդես է գալիս հայկական լիգայում։ «Բանանց» ֆուտբոլային ակումբի խաղացող։
Կարիերան ազգային հավաքականում
Նորամուտը նշել է 2009 թվականի փետրվարի 11-ին, Լատվիայի դեմ ընկերական խաղում։ Խաղը տեղի է ունեցել Կիպրոսում և ավարտվել է 0:0 հաշվով ։
Արտաքին հղումներ
Կատեգորիա:Հայ ֆուտբոլիստներ Կատեգորիա:Ուրարտուի ֆուտբոլիստներ Կատեգորիա:Արարատի ֆուտբոլիստներ Կատեգորիա:Հայաստանի հավաքականի ֆուտբոլիստներ Կատեգորիա:Ֆուտբոլի կիսապաշտպաններ
Աստերոիդների ցանկ (178401-178500)
Աստերոիդների ցանկ (178301-178400) * Աստերոիդների ցանկ * Աստերոիդների ցանկ (178501-178600)
|}
Սկարստերլան
Կատեգորիա:Ֆրիսլանդի համայնքներ
Պոժեմյոլ
Պոժեմյոլ (Пожемъёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Իլիչ գետի աջ ափին՝ 101 կմ հեռավորության վրա։ Գետի երկարությունը կազմում է 12 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա ։
Ծանոթագրություններ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Խեցաքար
Խեցաքար, կրաքար՝ կազմված ամբողջական կամ ջարդված խեցիներից։ Առաջանում է լիթորալ կամ մերձլիթորալ զոնաներում։ Օգտագործվում է շինարարությունում։
Կատեգորիա:Շինարարական նյութեր‏‎
Հիյումաա
Հիյումա (Hiiumaa կամ Hiiu maakond), նահանգ Էստոնիայում, որի տարածքը կազմված է Հիյումաա կղզուց և նրան շրջապատող փոքր կղզիներից։ Վարչական կենտրոնն է Կեռդլա քաղաքը։
Վարչական-տարածքային բաժանում
Նահանգը կազմված է 4 շրջաններից։
Շրջաններ՝
Ծանոթագրություններ
Կատեգորիա:Էստոնիայի նահանգներ Կատեգորիա:Էստոնիայի շրջաններ
Կկվի կանչը
«Կկվի կանչը» (The Cuckoo’s Calling), Ջոան Ռոուլինգի կրիմինալ վեպը, որը լույս է տեսել 2013 թվականի ապրիլին՝ Ռոբերտ Գելբրեյտ կեղծանվամբ (Robert Galbraith): Ռոուլինգի հեղինակությունը բացվել է գրքի լույս տեսնելուց երեք ամիս անց՝ հուլիսի 14-ին ։
Սյուժե
Մասնավոր հետախույզ, պատերազմի վետերան Կորմորան Ստրայկը (Cormoran Strike), ցանկանում է բացահայտել մոդել Լուլա Լենդրիի (Lula Landry) առեղծվածային մահը։ Բոլորը մտածում են, որ Լուլան իր կյանքին վերջ է տվել ինքնասպանությամբ, սակայն նրա եղբայրը կասկածում է դրանում և վարձում է Ստրայկին, որպեսզի իրավիճակը ամբողջովին պատկերացնի ։ Սակայն Ստրայկը թերահավատորեն է մոտենում գործի։ Իմանալով Լուլայի ակնհայտ ինքնասպանության մասին, նա ի սկզբանե չի ցանկանում այդ գործի հետ կապված աշխատանք տանել։ Այնուամենայնիվ մասնավոր հետախուզությունը դա միակ հնարավորությունն է Ստրայկի համար ինչ-որ չափով ոտքի կանգնելու և գումար վաստակելու համար, և նա անցնում է գործի։ Այդ հարցում նրան գնում է քարտուղարուհի Ռոբին Էլակոտը (Robin Ellacott) :
Հետախուզության ժամանակ Ստրայկը ծանոթանում է Լուլայի թիկնապահի, ընկերների, անձնական վարորդի և դիզայների հետ։ Կասկածյալներից յուրաքանչյուրը պատմում է իր պատմությունը և Ստրայկը սկսում է հասկանալ, որ Լուլայի մահի պատճառները այնքան միանշանակ չեն, ինչքանով որ ինքն էր պատկերացնում։ Հետապույզի մոտ յուրահատուկ հետաքրքրություն են առաջացնում Լուլայի հորեղբայր Տոնի Լենդրան, անտուն ընկերուհին՝ Ռոշելը և ընկերը՝ Էվան Դաֆֆիլդը (Evan Duffield): Սակայն առավել շատ Ստրայկը հետաքրքրությունների տեղիք է ունենում, երբ որ լսում է Լուլայի հարևանուհու պատմությունը, ըստ որի Լուլան ոչ թե դիմել է ինքնասպանության այլ նրան բրդել է ինչ-որ տղամարդ ։
Հրապարակում
Գրքի ձեռագիրը անան ուղարկվում էր տարբեր հրատարակչություններ, սակայն ամեն անգամ մերժում է ստանում։ Այսպես, Orion Publishing հրատարակչության տնօրեն Կեյտ Միլզը խոստվանում է, որ հրաժարվել էր հրատարակել գիրքը, քանի որ վեպը թվում էր նրան անշուք և չէր տպավորել, իսկ դետեկտիվների շուկան վերջին ժամանակներում «կուշտ էր» ։ Գիրքը լույս է տեսնում 2013 թվականի ապրիլին Sphere Books հրատարակչությամբ։
Վաճառք և ռեակցիա
Մինչև վեպի հրատարակումը հեղինակավոր «Publishers Weekly» ամսագիրն անվանել է այն աստղային նորամուտ, խոստանալով գրողին լավ ապագա ։ «The Independent»-ը համեմատում է վեպն այնպիսի հայտնի գրողների աշխատանքների հետ, ինչպիսիք են Ֆիլլիս Դորոտի Ջեյմսը և Ռուտ Ռենդելը ։
Amazon.com կայքի վաճառքների վարկնշային աղյուսակում վեպը գտնվում է 5076-րդ հորիզոնականում, սակայն, երբ որ այն հայտնի է դառնում Ռոուլինգ կեղծանվամբ, սկսում է բարձրանալ մինչև առաջին հորիզոնական։
Հրապարակումից երեք ամիս անց վաճառվում է ընդամենը 1500 գիրք (հրատարակիչների տվյալներով՝ բրիտանական գրախանութներում ընդամենը` 449), հեղինակի բացահայտման օրը վեպի վաճառքը մեկ օրվա ընթացքում աճում է 150 000 %-ով ։
Goodreads կայքում վեպը ունի 4/5 վարկանիշը՝ համաձայն 150 000 գնահատականների և ավելին քան 17 000 տեսությունների ։
Ծանոթագրություններ
Կատեգորիա:2013 գրքեր Կատեգորիա:Ջոան Ռոուլինգ Կատեգորիա:Հեռուստաշոուների հիմք ծառայած վեպեր Կատեգորիա:Անգլերեն գրքեր Կատեգորիա:Անգլերեն գրականություն
ՊՄԿ (գյուղ, Յարցևսկի շրջան)
Բնակչությունը 2007 թվականին գրանցված տվյալներով կազմում էր 288 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Յարցևսկի շրջանի բնակավայրեր
Ժորնովկա (գյուղ, Կրասնինսկի շրջան)
Ժորնովկա (Жорновка), գյուղ Ռուսաստանի, Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Կրասնինսկի շրջանի բնակավայրեր
Սլիդրեխտ
Սլիդրեխտ (Sliedrecht ), համայնք Նիդերլանդների Հարավային Հոլանդիա մարզում։ Տարածքը 12,78 կմ² է, բնակչությունը՝ 23.723 (2011 թ.)։ Մեկ շնչի տարեկան միջին եկամուտը 12.700 եվրո է։
Կատեգորիա:Հարավային Հոլանդիայի համայնքներ
Սիմպսոն դեզերտ
Սիմպսոն դեզերտ, ամենախոշոր ազգային պարկը Ավստրալիայի Քվինսլենդ նահանգում։ Մակերեսը կազմում է 10120 քառ. կմ։ Պարկը գտնվում է Բրիսբենից 1495 կմ արևմուտք։
Պարկի ավազաբլուրները քամուց քշվում են հյուսիսարևմտյան ուղղությամբ։ Դրանց երկարությունը տատանվում են 1-ից մինչև 200կմ։ Անձրևային սեզոններին ձևավորվում են մեծ ջրամբարներ և ողողադաշտեր, որոնց չորացումից հետո ծաղկում են լայնարձակ ծաղկային դաշտերը։ Ազգային պարկն ունի անապատային կլիմա։ Ամռանն օդի ջերմաստիճանը հասնում է մինչև 50° С: Անապատի լանդշաֆտը հիմնականում բուշային է` փոքրիկ ծառերով և թփերով, որտեղ գերակշռում են Spinifex տեսակի խոտաբույսերը։ Ազգային պարկում կան կաթնասուններ, սողուններ և թռչունների ավելի քան 180 տեսակներ։
Արտաքին հղումներ
Կատեգորիա:Ավստրալիայի ազգային պարկեր Կատեգորիա:Կատեգորիա ԲՊՀՄ II
Լևոն Սուրենի Ասլանյան
Լևոն Սուրենի Ասլանյան, ֆիզիկոս։ Ֆիզմաթ գիտությունների թեկնածու, դոցենտ (2004), պրոֆեսոր` (2008):
Կենսագրություն
1976 թվականին ավարտել է Երևանի պետական համալսարանի ֆիզիկայի ֆակուլտետը, 1979 թվականին` Մոսկվայի պետական համալսարանի ֆիզիկայի ֆակուլտետի ասպիրանտուրան։ 1977-1979 թվականներին եղել է Մոսկվայի պետական համալսարանի կրտսեր գիտաշխատող, 1980 թվականից աշխատում է Երևանի պետական համալսարանում։ 1980-1981 թվականներին եղել է կրտսեր գիտաշխատող, 1982-1990 թվականներին՝ ավագ գիտաշխատող, 1990-2009 թվականներին՝ օպտիկայի ամբիոնի դոցենտ, 2009 թվականից՝ օպտիկայի ամբիոնի պրոֆեսոր, ֆիզիկայի ֆակուլտետի դեկանի տեղակալ, 2000-2009 թվականներին՝ ԵՊՀ ֆիզիկայի ֆակուլտետի խորհրդի քարտուղար, 2009 թվականից՝ խորհրդի անդամ։
Աշխատանքները վերաբերում են ոչ գծային ֆիզիկային, մակերևութային և ծավալային ոչ գծային էլեկտրամագնիսական ալիքներին, ուժեղ ոչ գծայնություններին, հեղուկ բյուրեղների օպտիկային։ Հեղինակ է 86 հրատարակված գիտական աշխատանքների, այդ թվում 25 զեկույց և 6 մեթոդական աշխատանք ։
Ծանոթագրություններ
Կատեգորիա:Հայ ֆիզիկոսներ Կատեգորիա:ԵՊՀ ֆիզիկայի ֆակուլտետի շրջանավարտներ Կատեգորիա:Ֆիզիկամաթեմատիկական գիտությունների դոկտորներ Կատեգորիա:Հայ պրոֆեսորներ Կատեգորիա:ԵՊՀ դասախոսներ
(4692) SIMBAD
(4692) SIMBAD, աստերոիդ աստերոիդների հիմնական գոտում։ Հայտնաբերվել է 1983 թվականի նոյեմբերի 4-ին Բրայան Սկիֆի կողմից Անդերսոն Մեսայում ։
Միջին հեռավորությունը Արեգակից կազմում է 2,256619 ա. մ., առավելագույնը մոտենում է 1,9232 ա. մ. հեռավորության վրա և հեռանում 2,5901 ա. մ. ։ Արեգակի շուրջ մեկ ամբողջական պտույտ է կատարում 1238,19 երկրային օրվա ընթացքում, իր ուղեծրով շարժվելով միջինում 0,290748 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,7° անկյուն։
Ջոն Ռիս Դևիս
Ջոն Ռիս Դևիս (John Rhys-Davies, ), անգլիացի դերասան։ Ամենաշատ նկարահանվող աստղերից մեկն է և խաղացել է հոլիվուդյան հայտնի արկածային ֆիլմերից մեծամասնությունում, որոնցից են «Ինդիանա Ջոնս.Կորուսյալ տապանը որոնելիս», «Ինդիանա Ջոնսը և ճակատագրի տաճարը», «Ինդիանա Ջոնսը և խաչակրաց վերջին արշավանքը», «Սողոմոն թագավորի հանքերը» և «Կորոնադո» ֆիլմերը։ Նա «Սայթաքողները» հեռուստասերիալի գլխավոր դերակատարներից մեկն է, ինչպես նաև մարմնավորել է Գիմլիին «Մատանիների տիրակալը» կինոեռերգությունում։
Վաղ կյանքը
Ջոն Ռիս Դևիսը ծնվել է Ամանֆորդում, Ուելս, ուելսացիների ընտանիքում։ Նրա մայրը՝ Մարի Մարգարետտա Ֆիլիս Ջոնսը բուժքույր էր, իսկ հայրը՝ Ռիս Դևիսը՝ ինժեներ-մեխանիկ  և գաղութային սպա ։ Իր մանկության մեծ մասը անց է կացրել մոր հայրենի քաղաքում՝ Ամմանֆորդում, բայց չնայած դրան, եղել է նաև Տանզանիայում։ Նա իր կրթությունը ստացել է Տրուրո դպրոցում և Արևելյան Անգլիայի համալսարանում, որտեղ նա 87 դիմորդներից առաջինն էր, ով դրամատիկական ընկերություն ստեղծեց։ Ուոթոնի կոմսության Նորֆլոկի դպրոցում սովորելուց հետա նա տեղ գրավեց Դրամատիկական արվեստի թագավորական ակադեմիայում սովերելու համար։
Կարիերա
Չնայած որ Ջոն Ռիս Դևիսը 1970-ականներին ժամանակ առ ժամանակ հանդես էր գալիս բրիտանական հեռուստատեսությունում, սակայն առաջին անգամ լայն ճանաչում ստացավ «Ես Կլավդիուսն եմ» սերիալում պրետորիական սպա Կվինտ Նեվիյ Կորդ Սուտորիյ Մակրոնին մարմնավելու համար։ Դրանից հետո նա դերերով ավելի հաճախ հանդես եկավ, և ոչ միայն Մեծ Բրիտանիայում։
1980 թվականին նա պորտուգալացի ծովագնաց Ռոդրիգեսի դերով հանդես եկավ Ջեյմս Կլավելի վեպի հիման վրա նկարահանված «Սյոգուն» սերիալում։ Այնուհետև 1981 թվականին նա հանդես եկավ Սթիվեն Սփիլբերգի «Ինդիանա Ջոնս.Կորուսյալ տապանը որոնելիս» ֆիլմում, որտեղ մարմնավորում էր Ինդիանա Ջոնսի օգնական Սալահին։ Իսկ 1989 թվականին նկարահանվեց ֆիլմի երրորդ մասում՝ «Ինդիանա Ջոնսը և խաչակրաց վերջին արշավանքը», որտեղ նրա խաղընկերներին էին Հարիսոն Ֆորդը և Շոն Քոններին։
1983 թ.-ին նա «Աստղային ճանապարհ. Վոյաջեր» ֆիլմում մարմնավորեց Լեոնարդո դա Վինչիին։ Իսկ 1987 թվական ին նկարահանվեց Ջեյմս Բոնդին նվիրված «Կայծեր աչքերից» ֆիլմում։
1989 թվականին Ջոն Ռիս-Դեվիսն հանդես եկավ Ջեյմս Կլեվելի մեկ այլ վեպի մոտիվներով նկարահանված «Ազնիվ տունը» ֆիլմում, որտեղ նա մարմնավորում էր Յան Դունգորսի ընկերության թշնամուն՝ Քյուլիան Գորնթին։
Դրանից հետո նա հանդես եկավ մի շարք հեռուստատեսային շոուներում և մինի սերիալներում՝ այդ թվում 1993 թ.-ին մարմնավորեց գործակալ Մայքլ Մալոնին «Անձեռնմխելիները» սերիալում, որն հանդիսանում էր 1950-ականներին նկարահանված սերիալի վերաէկրանավորումը, և 1995 թ.-ին Մաքիմիլիան Արթուրոյին «Հարակից աշխարհներ» սերիալում։
2006 թ.-ին նա Մորդեկայի դերով հանդես եկավ «Մի գիշեր թագավորի հետ» ֆիլմում։
«Մատանիների տիրակալը» եռապատում
Ջոնը նույնպես լավ հայտնի է Մատանիների տիրակալը եռապատումում մարմնավորած ջարֆ Գիմլիի դերով։ Նկարահանումների ժամանակ նա բարձրահասակ էր (1,85 մ) հոբիտներին մարմանավորող դերասանների հասակի նկատմամբ (1,68 մ) ։ Ֆիլմում դերասանին կադրի մեջ չափերով փոքրացրել՝ մարմնի համաչափությունը չխախտելով։
Ռիս-Դեվիսը Մատանիների տիրակալի 9 հետևորդներից միակն էր, ով հրաժարվեց իր վրա դաջել Տենգեր լեզվով գրված «ինը» բառը։ Նրա փոխարեն այդ դաջվածքն իր վրա դրոշմել է Ռիս-Դեվիսի կրկնօրինակը՝ Բրեթ Բիթին ։ Մատանիների տիրակալների մյուս հետևորդները՝ Շոն Ասթինը, Շոն Բինը, Բիլլի Բոյդը, Յան Մաքկելենը, Դոմինիկ Մոնահենը, Օրլանդո Բլումը, Վիգգո Մորտենսեն և Էլայջա Վուդը, իրենց վրա դրոշմեցին միևնույն դաճվածքը
Ռիս-Դեվիսը լուրջ ալերգիաներ է ստացել նկարահանումների ժամանակ։ Երբ դերասանին հարցրել են, թե նա արդյոք կուզենա շարունակել նկարահանվել Հոբիտին նվիրված պատումներում, դերասանն ասել է.
Հնչյունավորում
Բացի ֆիլմերում նկարահանվելուց Ջոն Ռիս Դևիսի ձայնով են խաղում վիդեոխաղերի և մուլտսերիալների բազմաթիվ հերոսներ։ Նա հնչյունավորել է լորդ Հադեսին «Արդարադատության լիգա» մուլտսերիալում և բազմաթիվ անգամ հնչյունավորել է Մակբեթին «Գարգուլիաներ» (1994–1996) մուլտսերիալում։
Բացի այդ նա հնչյունավորումներ է կատարել Freelancer (որպես Ուինսթոն Թոբիաս) և Lords of Everquest (երկուսն էլ 2003 թ.-ին) և Quest for Glory IV: Shadows of Darkness խաղերում։
Ջոն Ռիս Դևիսի ձայնը կարելի է ունկնդրել 2009 թ.-ին լույս տեսած «Գովազդելով արյունը» փաստագրական ֆիլմում ։ Այդ ֆիլմում նա պատմում է թրերի, եվրոպական սուսերամարտի և ֆիլմում նկարահանվող մարտերի մասին, որը նրան քաջ ծանոթ էր Մատանիների տիրակալում մարմնավորած Գիմլիի դերից հետո։
Ռիս Դևիսը հանդիսանում է «The Truth & Life Dramatized audio New Testament Bible» աուդիոգրքի ձայնը, որտեղ 22 ժամ տևողությամբ կարդացել է Նոր կտակարանը։ Իսկ 2011 թ.-ին նա հնչյունավորեց «ԱՋԱ. Գիրք որը փոխեց աշխարհը», որտեղ նա կարդում էր արքա Ջեյմս Վերսիոնի մասին։
Կրոնական հայացքներ
2004 թվականին Ռիս Դևիսը վալիական լուրերի կայքին մուսուլմանական բնակչության համար վիճելի հարցազրույցում ասել է.
National Review ամսագրի հետ հարցազրույցում Ջոնը նշել է, որ ինքը դեմ է իսլամական էքստրմիզմին հենց նրա համար, որ վերջիններս խախտում են «ազգային արժեքների» հավասարությունը, դեմոկրատիան և ստրկության վերացումը ։
Ծանոթագրություններ
Կատեգորիա:Հոլիվուդյան դերասաններ Կատեգորիա:Մայիսի 5 ծնունդներ Կատեգորիա:Անգլիացի դերասաններ Կատեգորիա:Անգլիացի սցենարիստներ Կատեգորիա:Դրամատիկական արվեստի թագավորական ակադեմիայի շրջանավարտներ Կատեգորիա:Բրիտանացի հեռուստատեսային դերասաններ
Լև Կերբել
Ստեղծագործություն
Գործերից են՝ «Հաղթանակի շքահանդես», «Լսում են Լենինին» (գիպս, 1948-1949 թվականներ, ԽՍՀՄ պետական մրցանակ, 1950 թվական) բարձրաքանդակները, Խորհրդային Միության կրկնակի հերոս Վ. Պետրովի (մարմար, 1951 թվական), սոցիալիստական աշխատանքի հերոս Կ. Ս. Մուխտարովայի (մարմար, 1954 թվական, երկուսն էլ՝ Տրետյակովյան պատկերասրահում) դիմաքանդակները, Վ. Ի. Լենինի (գրանիտ, 1971 թվական, Սոֆիա), Կարլ Մարքսի երկու (գրանիտ, 1961 թվական, Լենինյան մրցանակ, 1962 թվական, Մոսկվա, և բրոնզ, 1971 թվական, Կարլ-Մարքս-Շտադտ, ԳԴՀ) հուշարձանները։
Հաննա Ռեսվոլլ-Հոլմսեն
Հաննա Մարիա Ռեսվոլլ-Հոլմսեն (Hanna Maria Resvoll-Holmsen, ), նորվեգացի բուսաբան, քրոջ` Թեքլա Ռեսվոլլի հետ նորվեգական կրթության մեջ բնական գիտությունների, բնապահպանության առաջատար կին։
Կենսագրություն
Հաննա Ռեսվոլլ-Հոլմսենը մանկության ժամանակ խիստ տուժել է հիվանդությունից, ինչի հետևանքով 12 տարեկան հասակում արդեն դպրոցում ստացած կրթությունը դարձել է անկանոն։ 1902 թվականին նա քննություն է հանձնել միջնակարգ դպրոցում` այդ ժամանակ արդեն հետևում ունենալով դժբախտ ամուսնության փորձ։ Ռեսվոլլը բնագիտության պատմություն է ուսումնասիրել Քրիստինիայում` Ֆրեդերիկի թագավորական համալսարանում` 1910 թվականին ավարտելով բուսաբանության բաժանմունքը։ 1921 թվականից եղել է բուսական աշխարհագրության դոցենտ նույն համալսարանում` այդ պաշտոնը վարելով մինչև 1938 թվականին թոշակի անցնելը։
Հաննա Ռեսվոլլ-Հոլմսենը 1907 թվականին օվկիանոսագետ արքայազն Ալբեր I-ի հետ մասնակցել է Սվալբարդի բուսաբանական գիտարշավին։ Հաջորդ տարի նա ուղևորվում է Շպիցբերգեն, որպեսզի լուսանկարներ կատարի (մասամբ` գունավոր լուսանկարներ)։ Այդ լուսանկարները հանդիսանում են Շպիցբերգենի բնության վաղ շրջանի արժեքավոր օրինակներ։ Ռեսվոլլի բուսաբանական հետազոտությունների դիտարկումներն առաջին անգամ հրատարակվել են Մոնակոյում «Շպիցբերգենի բուսաբանությունը» վերնագրով, իսկ ավելի ուշ` 1927 թվականին, նաև նորվեգերենով «Սվալբարդի բուսականությունը» վերնագրով։
Կիրառելով դանիացի բուսաբան Քրիստեն Ռաունկիերի քանակական եղանակները ` Հաննան վերլուծել է նորվեգական ալպյան բուսականությունը` դրանք ամփոփելով «Նորվեգիայի` Սկանդեսից արևելք ընկած լեռնային բուսականությունը» (Om Fjeldvegetationen i det Østenfjeldske Norge) աշխատությունում։ Նրան հատկապես հետաքրքրել են մերձալպյան կեչիների անտառները։ Նա հրատարակել է «Հետերոգեն երևույթի նշանակությունն անտառներում» (Om betydningen av det uensartede i våre skoger) էսսեն, որում արտահայտված էր լեռնային բնական անտառների պահպանման խնդիրը։ Նա խիստ քննադատության էր ենթարկել այդ անտառների փոխարինումը եղևնիների պլանտացիաներով։ Գրքույկը անտառապանների շրջանում բողոքի տեղիք է տվել։
Երկրաբան Ադոլֆ Հոելի հետ նա առաջիններից մեկն էր, որ պնդում էր Շպիցբերգենում արգելավայրային գոտի առանձնացնելու կարևորությունը։ Նա նորվեգական լեռներում բնության պահպանվող գոտիների ստեղծման ջատագովներից էր։
Ռեսվոլլ-Հոլմսենի պատվին է անվանվել հրանունկի մի տեսակ (Ranunculus resvoll-holmseniae):
Արտաքին հղումներ
Կատեգորիա:Նորվեգացի կին գիտնականներ Կատեգորիա:Նորվեգացի բուսաբաններ Կատեգորիա:Օսլոյի համալսարանի շրջանավարտներ Կատեգորիա:Կին կենսաբաններ Կատեգորիա:Նորվեգացի ճանապարհորդներ
Բրիկուլյա
Բրիկուլյա (Брикуля), գյուղ Ուկրաինայի Խմելնիցկիի մարզի Շեպետովի շրջանում։
2001 թվականի տվյալներով Բրիկուլյա գյուղում բնակվում էր 212 մարդ։ Բնակավայրը զբաղեցնում է 78 կմ² տարածք։ Բնակչության խտությունը կազմում էր 2717,95 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Շեպետովի շրջանի բնակավայրեր Կատեգորիա:Ուկրաինայի գյուղեր
Պրեզելիե
Պրեզելիե  (Preseglie), կոմունա Իտալիայում, Լոմբարդիա մարզի Բրեշիա գավառում ։
Բնակչության թիվը ըստ 2008 թվականի տվյալների կազմում էր 1472 մարդ, խտությունը՝134 մարդ/կմ²։ Զբաղեցնում է 11 կմ² տարածք։ Փոստային ինդեքսը՝ 25070։ Հեռախոսային կոդը՝ 0365։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Քուրլի
Քուրլի, գյուղ Օսմանյան կայսրությունում, Տրապիզոնի վիլայեթի Ջանիկի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Օսմանյան կայսրության հայաբնակ գյուղեր
Խումլար
Խումլար, գյուղ Արևմտյան Հայաստանում, Էրզրումի վիլայեթի Դերջանի գավառակում ։
Բնակչություն
XIX դարի վերջին ուներ 50 տուն հայ, 1909 թվականին` 35 տուն հայ և 30 տուն թուրք բնակիչ։
Պատմամշակութային կառույցներ
Խումլարն ուներ Ս. Նշան անունով եկեղեցի։
Կրթություն
Գյուղում գործում էր հայակական վարժարան ։
Ծանոթագրություններ
Կատեգորիա:Արևմտյան Հայաստանի գյուղեր
Բասսի նեղուց
Բասսի նեղուց (Բասսի նեղուց; Bass Strait), նեղուց, որը բաժանում է Ավստրալիան և Թասմանիա կղզին և իրար է կապում Հնդկական և Խաղաղ օվկիանոսները։ Նեղուցը անվանակոչվել է ի պատիվ Ջորջ Բասսի, Մեթյու Ֆլինդերսի էքսպեդիցիայի նավի բժշկի, որը նավարկում էր Վան-Դիմենի Երկրի (Թասմանիայի նախկին անվանումն է) շուրջը «Նորֆոլկ» նավով՝ 1798–1799 թվականներին։
Սահմաններ
Միջազգային հիդրոգրաֆիական կազմակերպությունը (International Hydrographic Organization(IHO)) Բասսի նեղուցի սահմանները ներկայացնում է հետևյալ կերպ՝ արևմուտքում՝ Մեծ Ավստրալիական ծոցի արևելյան հատվածն է, Ավստրալիա հրվանդանից մինչև Քինգ կղզին և դրանից մինչև Գրիմ հրվանդան, հյուսիս–արևմտյան մասում՝ Թասմանիայի եզրային հատվածներն են, արևելքում՝ Թասմանի ծովի արևմտյան մասի և Էդիսոն հրվանդանի ու Գաբո կղզու միջև ընկած հատվածը, հասնելով մինչև Իստ Սիստերո (148°արլ․ե․) կղզի, այնուհետև, 148–րդ միջօրեականով՝ մինչև Ֆլինդերս կղզի։ Այս կղզուց անցնում է այն գիծը, որը տանում է դեպի Վանսիտտարտ ծանծաղուտից մինչև Քեյփ–Բարրեն կղզին, և Բարրեն հրվանդանից ( Քեյփ–Բարրեն կղզու արևելյան ծայրակետը) մինչև Էդդիսթոուն հրվանդան (41° հրվ․լ․)՝ Թասմանիայում։
Որոշ կառավարական մարմիններ գտնում են, որ նեղուցը համարվում է Խաղաղ օվկիանոսի մաս՝ ըստ 2002 թվականին հրատարակված «Ծովերի և օվկիանոսների սահմանները» աշխատության։
Ավստրալիական հիդրոգրաֆիական ծառայությունը այն չի համարում Հարավային օվկիանոսի մաս, և հայտարարում է, որ այն գտնվում է Թասմանի ծովում ։ Բասսի նեղուցի մի մասը, որը գտնվում է Ֆյուրնո և Թասմանիա կղզիների միջև, կոչվում է Բենգսի նեղուց՝ ի պատիվ Ջոզեֆ Բենգսի։
Հայտնագործումը և հետազոտումը
Հավանաբար, նեղուցը հայտնագործվել է Աբել Թասմանի կողմից, երբ նա քարտեզագրում էր Թասմանիայի ափամերձ գոտին 1642 թվականին։ Դեկտեմբերի 5–ին Թասմանը ուղևորվում է կղզու արևելյան մասով դեպի հյուսիս՝ տեսնելու, թե մինչև ուր է այն ձգվում։ Երբ ափը թեքվում է դեպի հյուսիս–արևմուտք՝ Էդդիսթոուն հրվանդանի մոտ, նա փորձում է շարունակել ճանապարհը, բայց նրա նավերը ենթարկվում են ուժեղ քամիների, որոնք փչում էին Բասսսի նեղուցից (այժմ դրանք կոչվում են «ագռավների կռնչոց») ։ Քանի որ Թասմանի հիմնական խնդիրը Հարավայի մայրցամաքի հայտնագործումն էր, ոչ թե կղզու հետազոտումը, նա շրջվում է դեպի արևելք և շարունակում փնտրտուքները։ Հաջորդ եվրոպացին, որը մտել է նեղուց, կապիտան Ջեյմս Կուկն էր՝ իր առաջին շուրջերկրյա ճանապարհորդության ժամանակ, «Ինդեվորե»–ով՝ 1770 թվականին։ Հմուտ և տաղանդավոր հիդրոգրաֆը՝ Կուկը, անմիջապես նկատում է նեղուցը, բայց գիտեր, որ պետք է գաղտնի պահի հայտնագործությունը։ Ճանապարհորդությունն ընթանում էր Ֆրանսիայի և Մեծ Բրիտանիայի լարված հարաբերությունների շրջանում, Յոթնամյա պատերազմում Մեծ Բրիտանիայի հաջողության, այնուհետև ֆրանսիացիների հաջողությունների՝ 1778–1783 թվականների Անգլո–ֆրանսիական պատերազմի ժամանակաշրջանում։ Բրիտանական Ադմիրալությունը հրատարակում է բանավոր հրահանգներ՝ գաղտնի պահել ստրատեգիական կարևոր նշանակություն ունեցող հայտնագործությունները, որոնք կարող են սպառնալ երկրի անվտանգությանը, օրինակ, ափամերձ կղզիները, որոնց դեմ թշնամին կարող է ռազմական գործողություններ իրականացնել և դիմել ագրեսիայի։ Այդ պատճառով Կուկը օրագրում կոդավորում է իր հայտնագործությունը և քարտեզում գծագրում է սխալ ափագիծ, մինչև հորինված Հիքս հրվանդան։ Կուկի քարտեզագրական կեղծիքն աշխատում է, և Թասմանիայի մեկուսացումը շարունակվում է ևս երեք տասնամյակ։ Երբ Բասսի նեղուցի հայտնագործման լուրը 1798 թվականին հասնում է Եվրոպա, ֆրանսիական կառավարությունը այնտեղ է ուղարկում հետախուզական արշավախումբ՝ Նիկոլյա Բոդենի գլխավորությամբ։ Դա ստիպում է Քինգի նահանգապետին Սիդնեյից Թասմանիա ուղարկել երկու նավ, որպեսզի Հոբարտում կայազոր տեղակայի։ Նեղուցի գոյության մասին փաստը հիմնավորվում է 1797 թվականին «Սիդնեյի ծոց» նավի նավապետի կողմից, երբ նա հասնում էՍիդնեյ այն բանից հետո, երբ իր բեռնված նավը դիտավորությամբ նստեցնում է ծանծաղուտի վրա՝ Պահպանության կղզու մոտ, նեղուցի արևելյան մասում։ Նա հայտնում է, որ ուժեղ հարավ–արևմտյան քամին, ինչպես նաև նեղուցներն ու հոսանքները թույլ են տալիս ենթադրել, որ կղզին գտնվում է ջրուղում, որը միացնում է Խաղաղ օվկիանոսը և Հնդկական օվկիանոսի հարավային մասը։ 1797 թվականի օգոստոսին Հանթերի նահանգապետը գրում է Ջոզեֆ Բենգսին, որ հավանաբար նեղուցը գոյություն ունի ։ Նեղուցը կոչվել է Ջորջ Բասսի պատվին, այն բանից հետո, երբ նա և Մեթյու Ֆլինդերսը հատում են այն, երբ նավարկում էին Վան–Դիմեն Երկրի շուրջը։ Ֆլինդերսի առաջարկությամբ Նոր Հարավային Ուելսի նահանգապետ Ջոն Հանթերը 1800 թվականին Վան–Դիմեն Երկրի և մայրցամաքի միջև ընկած ջրային տարածքը անվանում է «Բասսի նեղուց» ։
Աշխարհագրությունը
Բասսի նեղուցը ունի մոտ 250 կմ լայնություն և 500 կմ երկարություն՝ 60 մետր միջին խորության վրա։ Ամենալայն հատվածը՝ մոտ 350 կմ, ընկած է Թասմանիայի հյուսիս–արևելյան վերջավորության վրա գտնվող Պորտլենդ հրվանդանի և Ավստրալիայի մայրցամաքային մասի՝ Հիքս հրվանդանի միջև։ Բասսի նեղուցի ստորջրյա հետախուզության ժամանակ Ջեննինգսը նկարագրում է Բասսի նեղուցի բաթիմետրիկ ավազանը՝ ոչ խորը իջվածք մոտ 120 կմ լայնությամբ և 400 կմ երկարությամբ, ավելի քան 65000 կմ² տարածք՝ նեղուցի կենտրոնական մասում։ Բասսի նեղուցի ամենամեծ խորությունը գտնվում է Ֆլինդերս և Սիստեր կղզիների միջև, այն հասնում է 155 մետրի։ Երկու սարահարթերը, որոնք գտնվում են նեղուցի արևելյան և արևմտյան մասերում, կազմված են պալեոզոյան շրջանի գրանիտային հիմքից։ Այդ սարահարթերը սահմանազատում են Բասսի նեղուցը հարևան ավազաններից։ Բասսի նեղուցի՝ մինչև 50 մետր խորության վերընթաց մասով, կապված են Ֆլյուրնո կղզիների խմբին, որոնցից ամենամեծը համարվում է Ֆլինդերս կղզին (մաքսիմալ բարձրությունը 760 մետր)։ Քինգ կղզու շեմի խորությունը մոտ 50 մետր է և իր մեջ ներառում է Թեյլ ծանծաղուտը (40 մետր), ինչպես նաև Կինգ կղզին։ Ստորջրյա ավազաբլուրները և լեռնաշղթաները մակընթացային հոսքերի ժամանակ ծածկում են մոտ 6000 կմ² մակերեսով Բասսի նեղուցի հատակը ։ Պլիստոցենի շրջանում Բասսի նեղուցի կենտրոնական մասը՝ ծովի մակարդակից ցածր, շրջապատված է եղել ցամաքի բարձրացված շեմերով՝ ձևավորելով մեծ ծանծաղ լիճ։ Դա տեղի է ունեցել վերջին սառցապատման շրջանում՝ 18000 տարի մ․թ․ա․, երբ ավազանն ամբողջությամբ մեկուսացված էր։ Ծովի մակարդակի բարձրացման ժամանակ ավազանն ամբողջովին ջրասույզ է լինում՝ մոտ 8000 տարի մ․թ․ա․, երբ ձևավորվում է Բասսի նեղուցը, իսկ Թասմանիան դառնում է առանձին կղզի ։
Կղզիները
Բասսի նեղուցում գտնվում են ավելի քան 50 կղզիներ։ Հիմնական կղզիները ներառում են՝
Պահպանվող տարածքները
Բասսի նեղուցում գտնվում են համադաշնության մի քանի ծովային արգելոցներ։ Առավել խոշոր երկու արգելոցները՝ Ֆլինդերսը և Զեեանը տարածվում են Նեղուցի սահմաններից անդին։ Առավել փոքրերը սովորաբար ունենում են պահպանության որոշակի կարգավիճակ։ Մասնավորապես, Քենտ Ազգային պարկը ընդգրկում է Թասմանիա կղզու Քենտ–Գրուպը, ինչպես նաև շրջակա պետական ջրային տարածքները, որոնք համարվում են առանձնացված ծովային արգելոցներ։Ազգային պարկը ամբողջովին պահպանվում է Համադաշնության Բիգլ Ծովային արգելոցի կողմից։ Վիկտորիա նահանգը ևս ունի մի քանի ծովային ազգային պարկեր Բասսի նեղուցում և դրանք բոլորը մայրցամաքի ափագծի շրջանում են։
Բնական ռեսուրսները
Բասսի նեղուցի արևելյան մասում՝ այսպես կոչված Հիպպսլենդի ավազանում, հայտնաբերված են նավթի և գազի մի շարք հանքավայրեր։ Ամենախոշոր հանքավայրերը բացվել են 1960–ական թվականներին և տեղաբաշխված են ափագծից 50–65 կմ հեռավորության վրա, խորութունը՝ մոտ 70 մ ։ Այդ նավթային հանքավայրերից են՝ «Halibut Field», 1967 թվականին բացված, «Cobia Field», 1972 թվականին բացված, «Mackerel Field» և «Fortescue Field»,1978 թվականին բացված ։ Բնական գազի խոշոր խոշոր հանքավայրերն են՝ «Whiptail field», «Barracouta Field», «Snapper Field» և «Marlin Field »։ Նավթը և գազը արդյունահանում են կավճի ժամանակաշրջանի շերտերից, որոնք առաջացել են Ավստրալիայի և Անտարկտիդայի առաջացման ժամանակ ։ Արևմտյան ավազանը, որը հայտնի է ինչպես «Օտվեյի ավազան», բացվել է 1990–ական  թվականններին Պորտ–Քեմփբելից։ Նրա շահագործումը սկսվել է 2005 թվականին։ Նավթը և գազը նավթամուղներով և գազամուղներով տեղափոխվում են Լանգֆուրդի, Ալթոնի, Վիկտորիայի, Ջիլոնգի, ինչպես նաև Նոր Հարավային Ուելսի նավթավերամշակման և գազավերամշակման գործարաններ։ Բնական գազի խողովակաշարերը  «Օտվեյի ավազան»–ից ձգվում են Պորտ–Քեմբելլի մերձակա մի շարք վերամշակման կետեր։
2017 թվականի հունիսին Վիկտորիայի կառավարությունը հայտարարում է Ավսրալիայում առաջին օֆշորային հողմային էլեկտրակայանի նախագծի մշակման մասին։ Նախատեսվում է, որ էլեկտրակայանը, որը կարող է ունենալ մինչև 250 հողմային գեներատորներ՝ 574 կմ² մակերեսի սահմաններում, պետք է ապահովի 8000 ԳՎտժ էլեկտրաէներգիա, որը կազմում է Վիկտորիայի էներգասպառման մոտ 18%–ը և կարող է «Հեզելվուդ» էլեկտրակայանին փոխարինել, որը փակվել էր 2017 թվականի սկզբին։
Նավագնացությունը
Հնդկական օվկիանոսի հարավ–արևելյան մասի և Թասմանի ծովի միջև ուժեղ հոսանքները նեղուցում առաջացնում են հզոր ալիքներ։ Նախկինում Թասմանիայի և Ավստրալիայի ափերի մոտ հազարավոր նավաբեկություններ էին լինում։ Ներկայումս դրանց թիվը խիստ կրճատվել է՝ շնորհիվ ժամանակակից նավագնացության և հզոր նավերի։ Նեղուցով անցնող շատ նավերի անհետացումից հետո հետք անգամ չի մնացել։ Չնայած բոլոր միֆերին և անհավատալի պատմություններին, ծովահենների մասին լեգենդներին, Բերմուդյան եռանկյունու նման երևույթներին, այդ բոլոր նավաբեկությունների և անհետացումների հիմնական պատճառ են հանդիսանում հաճախակի փոթորիկները և նեղուցի ժայռոտ ափերը։ Թասմանիան շրջապատող այլ ջրերի նման, Բասսի նեղուցը ևս համարվում է դաժան, որովհետև այնտեղ ևս տեղի են ունեցել մեծ թվով նավաբեկություններ, շատ նավեր անհետացել են XIX դարի ընթացքում։ 1848 թվականին Դիլ կղզում տեղադրվել է փարոս՝ նեղուցի արևելյան ափի նավերի օգնության համար, իսկ արևմտյան մասում՝ Օտվեյ հրվանդանում է տեղադրվում փարոս, հետո նաև Քինգ կղզու հյուսիսային մասում՝ Ուիկհեմ հրվանդանում՝ 1861 թվականին։Չնայած նեղուցի անցման ժամանակ հանդիպող դժվարություններին, Բասսի նեղուցը ապահովել է XIX դարի սկզբում Եվրոպայից և Հնդկաստանից դեպի Սիդնեյ նավերի անվտանգ երթևեկությունը։ Նեղուցը նաև կրճատել է մինչև Սիդնեյ ճանապարհը մոտ 700 ծովային մղոնով ։
Ավիացիան
Բասսի նեղուցը անցնելու ամենաարագ և հաճախ նաև ամենաէժան միջոցը օդայինն է։ Թասմանիայի հիմնական օդանավակայաններն են համարվում Հոբարտի միջազգային օդանավակայանը և Լոնսեստոնի օդանավակայանը, որտեղ հիմնական ավիաընկերություններն են Jetstar Airways և Virgin Australia։ Qantas և Tigerair Australia ընկերությունները ևս իրենց ծառայություննեն են մատուցում։ Թասմանիայի հյուսիսում ոչ մեծ օդանավակայաններ սպասարկվում են տեղական ընկերությունների կողմից՝ Regional Express Airlines, QantasLink կամ King Island Airlines.
Լաստանավային փոխադրումներ
Ներքին ծովային տրանսպորտը Թասմանիայում սպասարկվում է երկու ուղևորատար լաստանավային փոխադրումների միջոցով։ Նավերը ամեն օր երթևեկում են երկու հակառակ ուղղություններով՝ Դեվոնպորտ և Մելբուռն։ Ամառային սեզոնին իրականացվում են փոխադրումներ նաև գիշերային ժամերին ։
Էներգիան և կապը
2006 թվականից շահագործվում է Բասսի նեղուցով անցնող ստորջրյա էլեկտրական մալուխը։ Այն կարող է տեղափոխել մինչև 630 մեգավատտ էլեկտրաէներգիա։ Առաջին ստորջրյա մալուխը Բասսի նեղուցով անց է կացվել 1859 թվականին։ Այն սկսվել է Օտվեյ հրվանդանից, հետո անցել Քինգ կղզով, ավարտվել Սթենլի հրվանդանի մոտ՝ Թասմանիայում։ Սակայն որոշ ժամանակ անց առաջանում են խնդիրներ և արդյունքում 1861 թվականին մալուխն ամբողջովին շարքից դուրս է գալիս։ Ներկայումս Թասմանիան մայրցամաքին միացած է երկու թելքաօպտիկական մալուխներով՝ Telstra։ 2006 թվականից՝ բարձրավոլտ հաստատուն հոսանքագծով՝  Basslink։
Պատահարներ
1978 թվականին Բասսի նեղուցի վրա տեղի ունեցավ Ավստրալիայի պատմության ամենահայտնի ՉԹՕ դեպքերից մեկը։ Ֆրեդերիկ Վալենտիչը, որն իր ոչ մեծ ինքնաթիռով թռչում էր Բասսի նեղուցի վրայով, հաղորդում է տեղի օդանավակայան, որ իր ինքնաթիռի շուրջ պտտվում է ինչ–որ անհասկանալի օբյեկտ։Այնուհետև, օդանավակայանի աշխատակիցները լսում են մետաղական սղոցող ձայն, որից հետո տիրում է լռություն։ Վալենտիչը իր ինքնաթիռի հետ միասին անհետանում են, և դրանից հետո ո՛չ Վալենտիչին և ո՛չ էլ նրա ինքնաթիռը երբևէ չեն տեսնում։Պարբերաբար վերահրատարակվող Ջեկ Լոնիի գրքում նկարագրված են բոլոր անհետացումները։
Բասսի նեղուցի հատումը առանց շարժիչների միջոցներով
Բասսի նեղուցը պարբերաբար հատում են առագաստանավեր, այդ թվում ամենամյա առագաստանավային ռեգատի ժամանակ Մելբուռնից դեպի Հոբարտ։ Սիդնեյից դեպի Հոբարտ ռեգատը սովորաբար անցնում է նեղուցից դեպի արևելք, բայց դա կախված է լինում եղանակային պայմաններից։
Ավստրալիացի առագաստանավորդ Մայքլ Բլեկբերնը՝ 2000 թվականի Սիդնեյի ամառային օլիմպիադայի բրոնզե մեդալակիրը, 2005 թվականի մարտին սահմանում է ռեկորդ, երբ հատում է նեղուցը 13 ժամում՝ «Լազեր» առագաստանավով ։ Թիավարորդ Դեվիդ Բոուենը Mount Martha–ից 1971 թվականին հատում է Բասսի նեղուցը 20 ֆուտանոց նավով։ Դուրս գալով Դեվոնպորտից, նա հասնում է մինչև Ուիլսոն ։ Tammy van Wisse–ը 1996 թվականին լողալով հատում է նեղուցի մի հատվածը՝ Քինգ կղզուց մինչև Ապոլլոն ծոցը՝ մոտ 100 կմ տարածությունն անցնելով 17 ժամ և 46 րոպեում ։ 1971 թվականին Ռոդ Հարրիսը և Պիտեր Ռիչարդսը հատում են Բասսի նեղուցը քայաքներով։ Դրանից հետո շատերն սկսեցին հատել նեղուցը քայաքներով, նեղուցի արևելյան մասով, կղզուց՝ կղզի   ։ Ավելի քիչ են եղել նեղուցի հատումները քայաքներով Քինգ կղզու միջով, պատճառը՝ 100 կիլոմետրանոց հատվածն է Վիկամ հրվանդանի և Ապոլլոն նեղուցի միջև։ Էնդրյու Մակուլին առաջին մարդն է, որը առանց կանգառի հատել է Բասսի նեղուցը ծովային քայաքով 2003 թվականին։ Նա իրականացնում է ևս երկու այդպիսի անցումներ նեղուցով, մինչ զոհվելը՝ 2007 թվականին, երբ փորձում էր հատել Թասմանի ծովը ։ Քայթսյորֆերները ևս իրականացրել են Բասսի նեղուցով հատումներ  ։ Նեղուցի հատումը բայդարկայով իրականացվել է 2014 թվականի փետրվարի 25–ից մարտի 4–ը՝ Ջեկ Բարկի, Բրեդ Գալլիի և Զեբ Ուոլշի կողմից, Վիլսոնս–Պրոմոնտորից մինչև Պորտլենդ հրվանդան ։
Գրականություն
Կատեգորիա:Նեղուցներ Կատեգորիա:Ավստրալիայի աշխարհագրություն Կատեգորիա:Հնդկական օվկիանոսի նեղուցներ
Իքտա
Իքտա (արաբերեն բառացի՝ բաժին, հողաբաժին), միջին դարերում Մերձավոր և Միջին Արևելքի երկրներում ռագմա-վարչական ծառայության դիմաց տրված ֆեոդալական պայմանական հողատիրույթ։ Արաբական սկզբնաղբյուրներում առաջին անգամ հիշատակվել է 7-րդ դարում, տարածում է գտել 8-10-րդ դարերի՝ Աբբասյանների օրոք։ Իքտան սկզբնապես նման էր արևմտաեվրոպական բենեֆիցիումին և հայկական պարգևականին։ 9-10-րդ դարերին վերածվել է ֆեոդի տիպի անժամկետ ժառանգական տիրույթի։ Իքտա ստացողը կոչվել է իքտադար, որն իր տիրույթի լիիրավ տերն էր։ Լայն տարածում է գտել Եգիպտոսում, երբ Ֆաթիմյանների հայազգի վեզիրները Իքտա նվիրել են եկվոր հայ զինվորականությանը՝ նրանց տնտեսական և քաղաքական դիրքն ամրապնդելու նպատակով։ Իքտան գոյություն է ունեցել նաև Իրանում, Միջին Ասիայում, Հնդկաստանում։ Հայաստանում, արաբական տիրապետության ժամանակաշրջանում, կարճ ժամանակ իքտադարական բնույթ են ստացել հայֆեոդալների հողատիրական իրավունքները։ 8-րդ դարի վերջից և 9-րդ դարի սկզբից Իքտայի ինստիտուտը Հայաստանում սահմանափակ գոյություն ուներ արաբ, ամիրայություններում։ 11-րդ դարի 2-րդ կեսից, երբ սելջուկները նվաճեցին Հայաստանը, շատ գավառներ և քաղաքներ դարձել են ամիրաների, մելիքների Իքտաներին։ Մոնղոլական տիրապետության ժամանակաշրջանում (13-14-րդ դարերին) հայկական հողերի զգալի մասը իբրև Իքտան բաժանվել է մոնղոլ զինվորականությանը։ Հայ խոշոր հողատերերի մի մասը մոնղոլների մոտ ռազմական, վարչա-ֆինանսական ծառայության մտնելով՝ դարձել է իքտադար։ Օսմանյան կայսրությունում, այդ թվում՝ նվաճված հայկական տերիտորիաներում, Իքտաները, ըստ հասույթի չափիտարատեսակված զիամեթ և թիմար կարգերի՝ պահպանվել են մինչև 1839 թվականը։
Գրականություն
Կատեգորիա:Իսլամակլան տնտեսություն Կատեգորիա:Հարկման պատմություն Կատեգորիա:Իսլամական եզրույթներ
Քանդովան
Քանդովան կամ Քանվան, գյուղ Իրանի Իսլամական Հանրապետության տարածքում՝ Սահանդ արգելավայրի տարածքում։ Վարչականորեն գտնվում է Արևելյան Ադրբեջանի նահանգի Օսքուի գավառի համանուն շրջանում։ Շրջկենտրոն Օսքու քաղաքից հեռու է 20 կմ, իսկ Թավրիզից՝ 56 կմ։ Հայտնի է իր ժայռափոր տներով ։
Պատմություն
Քանդովանն Իրանի զբոսաշրջային կարևորագույն վայրերից է։
Այստեղ կան հյուրանոցներ, ռեստորաններ, առևտրի տաղավարներ։
Գյուղի տարածքում կա հանքային ջրի աղբյուր։
2006 թվականի մարդահամարի տվյալներով Քանդովան գյուղի բնակչությունը 601 մարդ է կամ 168 ընտանիք ։
Արտաքին հղումներ
Կատեգորիա:Իրանի գյուղեր Կատեգորիա:Իրանական ճարտարապետություն Կատեգորիա:Իրանի տեսարժան վայրեր Կատեգորիա:Ստորգետնյա քաղաքներ Կատեգորիա:Արևելյան Ադրբեջան նահանգ
Ամերիկա-մեքսիկական պատերազմ
Ամերիկա-մեքսիկական պատերազմ, պատերազմ ԱՄՆ-ի և Մեքսիկայի միջև, ԱՄՆ-ում հայտնի է Մեքսիկական պատերազմ անվանումով, իսկ Մեքսիկայում որպես ԱՄՆ-ի ագրեսիա Մեքսիկայի դեմ։ Պատերազմը տեղի է ունեցել տարածքային վեճի պատճառով. այն առաջացել էր Տեխաս նահանգի պատճառով, որը 1845 թվականին անջատվել էր Մեքսիկայից և իրեն հռչակել որպես անկախ պետություն։
Սկզբնական շրջանում Մեքսիկան հրաժարվում էր ճանաչել Տեխասի անկախությունը, սակայն հետագայում, երբ ԱՄՆ-ի զորքերը մտան Տեխաս և Տեխասի անջատումը Մեքսիկայից դարձավ անհերքելի փաստ, Մեքսիկան համաձայնեց ճանաչել Տեխասի նահանգը, բայց ոչ թե որպես ԱՄՆ-ի մի մաս, այլ անկախ պետություն, որն էլ դարձավ պատերազմի պատճառ, իսկ առիթը եղավ այն, որ ԱՄՆ-ն համարում էր, թե Նուեսես և Ռիո-Գրանդե գետերի միջև ընկած տարածքը Տեխասի հետ միասին անկախացել է և միացել իրեն, իսկ Մեքսիկան պնդում էր, թե երբևէ այդ տարածքը Տեխասի մեջ չի մտել։
Արդյունք
Պատերազմը տևեց երկու տարի և ավարտվեց ԱՄՆ-ի լիակատար հաղթանակով, պայմանագիրը կնքվեց 1848 թվականի փետրվարի 2-ին Գուդալուպե-Իդալգոյում, որով ԱՄՆ-ին անցավ Տեխասը, Կալիֆորնիան, Նեվադան, Յուտան և Վաիոմինգայի և Նյու Մեխիկոյի մի մասը, փոխարենը ԱՄՆ-ն Մեքսիկային վճարեց 18 միլիոն դոլլար, որը ներկայիս փոխարժեքով կազմում է մոտ 627 միլիոն դոլլար։
Արտաքին հղումներ
Կատեգորիա:ԱՄՆ-ի պատերազմներ Կատեգորիա:19-րդ դարի պատերազմներ Կատեգորիա:Կալիֆոռնիայի պատմություն Կատեգորիա:Մեքսիկայի պատերազմներ
Ստեփան Եսայան (ֆիզիկոս)
Կենսագրություն
Ծնվել է 1947 թվականի հուլիսի 18-ին Հայաստանում՝ Եղեգնաձորում, գյուղացու ընտանիքում։ Մինչև 8-րդ դասարանը հաճախել է Եղեգնաձորի շրջանի Վերնաշեն գյուղի դպրոցը, այնուհետև տեղափոխվել է և կրթությունը շարունակել Երևանի թիվ 67 դպրոցում։ Հայրը՝ Խորեն Եսայանը, թեև կրթություն չէր ստացել, բայց ուսումնատենչ էր և խրախուսեց որդուն ստանալու բարձրագույն կրթություն։
Կրթություն
Միջնակարգ դպրոցն ավարտելուց հետո Ստեփանը վճռել էր ընդունվել ԵՊՀ ֆիզիկայի ֆակուլտետ,սակայն այդ տարի առաջին անգամ պոլիտեխնիկական ինստիտուտում բացվեց կիսահաղորդչային ֆիզիկայի և տեխնոլոգիայի ամբիոն։ Առավելությունն այն էր, որ ուսանողը միանգամից ստանում էր երկու կրթություն՝ ֆիզիկա և ինժեներիա։ Մոսկվայում կար նման ֆակուլտետ, իսկ Կովկասում ինժեներաֆիզիկական մասնագիտությամբ կրթօջախ չկար, և որոշվել էր այն առաջինը բացել Հայաստանում։ 1965 թվականին Ստեփան Եսայանն ընդունվեց պոլիտեխնիկական ինստիտուտի այդ ֆակուլտետը, որտեղ հավաքվել էր լուրջ պրոֆեսորա-դասախոսական կազմ։ Ստեփան Եսայանը մեծ երախտագիտությամբ է հիշում իր դասախոսներին։ Սիլվա Բալյանը, ում նա կոչում էր ֆանտաստիկ ֆիզիկոս, Ստեփանի մեջ տեսել էր իրական ներուժ և մեծ հույսեր էր կապում նրա հետ։ Ստեփան Եսայանը սովորելուն զուգընթաց աշխատել էր Սիլվա Բալյանի լաբորատորիայում, որտեղ ամրագրեց իր տեսական գիտելիքները։ Նրա մեկ այլ դասախոս՝ Էդուարդ Մելիքյանը, 3-րդ կուրսից Ստեփանին տարավ ֆիզիկայի ինստիտուտ՝ սովորելուն զուգահեռ աշխատելու։ Ավարտական թեզի նախապաշտպանությունից առաջ Ստեփան Եսայանը Էդուարդ Մելիքյանի առաջարկով, ով նաև նրա ավարտական թեզի ղեկավարն էր, մեկնեց Լենինգրադի Ա. Ֆ. Իոֆեի անվան ֆիզիկատեխնիկական ինստիտուտ՝ իրականացնելու պրակտիկ աշխատանքը։ Բուհ-ն ավարտելուց հետո՝ 1970 թվականին Ստեփան Եսայանն ընդունվեց Լենինգրադի Ա. Ֆ. Իոֆեի անվան ֆիզիկատեխնիկական ինստիտուտի ասպիրանտուրան՝ ԽՍՀՄ գիտությունների ակադեմիայի թղթակից անդամ Գեորգի Սմոլենսկիի ղեկավարությամբ, ով, ըստ Ստեփան Եսայանի, ուներ ասպիրանտի հետ աշխատելու փայլուն ունակություններ։ 1975 թվականին Ստեփան Եսայանը պաշտպանեց գիտական ատենախոսությունը «Սեգմետոէլեկտրական ազգային անցումների ուսումնասիրությունն ակուստաօպտիկ մեթոդներով» թեմայով։ Չնայած այն հանգամանքին, որ գիտական ղեկավարը հորդորում էր Ստեփանին մնալ Լենինգրադում, այնուամենայնիվ նա նախընտրեց վերադառնալ հայրենիք, սակայն խոստանալով իր ղեկավարին, որ եթե բավարար աշխատանքային պայմաններ չլինեն, կվերադառնա Լենինգրադ։
1975-1991 թվականներ
1975 թվականից մինչև 1977 թվականը Ստեփան Եսայանը իր բուհ-ում՝ պոլիտեխնիկական ինստիտուտում, դասավանդեց տեսական ֆիզիկա։ Սակայն 1977 թվականին կրկին որոշեց վերադառնալ Լենինգրադ։ Նա աշխատանքի անցավ Լենինգրադի Ա.Ֆ. Իոֆեի անվան ֆիզիկատեխնիկական ինստիտուտում՝ որպես կրտսեր գիտաշխատող։ 1980-ականներին նա Լենինգրադի ֆիզիկատեխնիկական ինստիտուտում որպես լավագույն ասպիրանտ շահեց մրցանակային 2-րդ տեղը։ ԽՍՀՄ գիտությունների ակադեմիայում անց էր կացվում տարվա լավագույն աշխատանք մրցույթը, և 1982 թվականին Եսայանի ներկայացրած աշխատանքը համարվեց լավագույններից մեկը։ Ստեփանը շարունակեց իր գիտական գործունեությունը 1988 թվականին պաշտպանեց դոկտորական ատենախոսությունը և որպես խմբի ղեկավար սկսեց աշխատել նույն գիտահետազոտական ինստիտուտում։
1991-1996 թվականներ
1991 թվականին Ստեփան Եսայանը հրավեր ստացավ Միացյալ Նահանգների Նյու Ջերսիի Ռադկերս պետական համալսարանից՝ երեք ամիս դասավանդելու համալսարանում։ Այդ ընթացքում տեղի ունեցավ ԽՍՀՄ փլուզումը։ Ստեփան Եսայանին առաջարկեցին ևս վեց ամիս մնալ և դասախոսություն կարդալ համալսարանում։ Վեց ամիս անց նրան առաջարկեցին որպես հիմնական պրոֆեսոր աշխատել Նյու Ջերսիում. Ստեփան Եսայանը համաձայնվեց։ 1996 թվականին նա ստացավ մեկ այլ առաջարկ՝ աշխատել աշխարհի ամենամեծ ընկերություններից մեկում՝ National Semiconductor-ում։ Բնականաբար Ստեփան Եսայանը համաձայնվեց և ստանձնեց գիտահետազոտական խմբի ղեկավարի պաշտոնը։
Ծանոթագրություններ
Կատեգորիա:Հուլիսի 18 ծնունդներ Կատեգորիա:Եղեգնաձոր քաղաքում ծնվածներ Կատեգորիա:ՀՀ ԳԱԱ արտասահմանյան անդամներ Կատեգորիա:Ֆիզիկամաթեմատիկական գիտությունների դոկտորներ Կատեգորիա:Հայ պրոֆեսորներ Կատեգորիա:Հայ ֆիզիկոսներ Կատեգորիա:ԵՊՀ դասախոսներ Կատեգորիա:ԵՊՀ ֆիզիկայի ֆակուլտետի շրջանավարտներ
Ժորնովկա (գյուղ, Սմոլենսկի շրջան)
Ժորնովկա (Жорновка), գյուղ Ռուսաստանի, Սմոլենսկի մարզի Սմոլենսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սմոլենսկի շրջանի բնակավայրեր
Ժամադրություն մահվան հետ
«Ժամադրություն մահվան հետ» (Appointment with Death, Ագաթա Քրիստիի դետեկտիվ վեպերից։ Տպագրվել է  1938 թվականի մայիսին Collins Crime Club հրատարակչության կողմից Մեծ Բրիտանիայում և ԱՄՆ֊ում Dodd, Mead and Company հրատարակչության կողմից նույն թվականին։ Ռուսաստանում վեպը «Էկսմո» հրատարկչությունը տպագրեց «Ժամադրություն մահվան հետ» վերնագրով, իսկ «Ցենտրպոլիգրաֆ»-ում՝ «Հանդիպում մահվան հետ» վերնագրով ։
Վեպը պատմում է Մերձավոր Արևելքում Էրքյուլ Պուարոյի արկածների մասին։
Սյուժե
Երուսաղեմում արձակուրդներն անցկացնելիս Պուարոն լսում է Ռեյմոն Բոյթոնի և նրա քրոջ խոսակցությունը, որի ընթացքում Բոյթոնն ասում է. «Հիմա, դու տեսնում ես, որ նրան պետք էր սպանել»։ Նրանց մայրը՝ միսիս Բոյթոնը՝ դաժան և բռնակալ (նախկին բանտային հսկիչ) ղեկավարում էր ընտանիքի բոլոր երիտասարդ անդամներին։ Նրան չէին սիրում անգամ ընտանիքի այն ադամները, ովքեր նրա հետ ուղղակիորեն կապված չէին։ Սակայն երբ նրան սպանում են, Պուարոյին մնում է ընդամենը 48 ժամ, որպեսզի լուծի հանելուկը, սակայն նա անգամ փաստարկներ չուներ որ եղածը սպանություն է։ Պուարոն վստահեցնում  է, որ կարող է հետաքննել հանցագործությունը և դրա համար նրան միայն պետք էր հարցաքննել կասկածյալներին։ Հարցաքննությունների ընթացքում նա բացահայտում է սպանության դրդապատճառը, ինչպես նաև պարզվում է մահվան պատճառը՝ դիգիտոքսինը։ Անակնկալ կերպով, հարցաքննությունից մի օր հետո Պուարոն հավաքում է բոլորին և ասում, որ մարդասպանը միսիս Վեսթոհոլմն է։ Մի քանի տարի առաջ միսիս Վեսթոհոլմն պատիժ էր կրում այն բանտում, որտեղ որպես հսկիչ աշխատում էր միսիս Բոյթոնը։ Որոշ ժամանակ անց միսիս Բոյտոնը փորձել էր շանտաժի ենթարկել օրիորդ Վեսթհոլմին և սպանվել էր։
Էկրանավորում և թատերական բեմադրություններ
Ագաթա Քրիստին հարմարացրել է վեպը պիեսին 1945 թվականին։ Դա ամենառադիկալային փոփոխություններից էր, որ երբևէ արել էր Ագաթա Քրիստին։ Պիեսում չկար Էրքյուլ Պուարոն, փոխվել էր մարդասպանը։ Ըստ պիեսի միսիս Բոյթոնը ինքնասպան էր եղել, բայց թողել էր հետքեր, որոնք փաստում էին, որ ինքնասպանության համար մեղավոր էր ընտանիքի անդամներից որևէ մեկը։
Վեպը էկրանավորվել է 1988 թվականին։ Էրքյուլ Պուարոյի դերակատարն էր հայտնի դերասան Պիտեր Ուստինովը։ Ֆիլմը Էրքյուլ Պուաորյի մասին պատմող վեց ֆիլմերից վերջինն էր, որտեղ խաղում էր Ուստինովը։
Վեպի հիման վրա նկահանավել է նաև բրիտանական «Ագաթա Քրիստիի Պուարոն» հեռուսատսերիալի սերիաներից մեկը։ Հեռուստասերիալի գլխավոր դերակատարը Դևիդ Սուշեն է։  Սյուժեն բավականին տարբերվում է վեպից։
Ծանոթագրություններ
Կատեգորիա:1938 վեպեր Կատեգորիա:Ագաթա Քրիստիի վեպեր Կատեգորիա:Հեռուստաշոուների հիմք ծառայած վեպեր Կատեգորիա:Էկրանավորված բրիտանական վեպեր
Մեր գերեզմանատան տղան (ֆիլմ)
Մեր գերեզմանատան տղան, ռուսական կատակերգություն, թրիլերի էլեմետներով։ Ֆիլմի ռեժիսորներն են Իլյա Չիժիկովը և Անտոն Չիժիկովը։ Ֆիլմը փակ էկրան է բարձրացել 2015 թվականի սեպտեմբերի 3-ին։
Ֆիլմի պաշտոնական պրեմիերան տեղի է ունեցել 2015 թվականի հունիսի 13-ին։
Սյուժե
Քսան տարեկան Կոլյա անունով մի տղա գալիս է Մոսկվա, իր հորեղբոր մոտ։ Նրան պետք էր շատ արագ վճարել իր պարտքերը, որը գալիս է դեռ իր նախկին աշխատավայրից։ Նա պատրաստ է աշխատել ամեն օր։ Ավելի ճիշտ ամեն գիշեր։ Այդպիսով նրա հորեղբայրը նրան տեղավորում է իր մոտ՝ գերեզմանատանը, որպես պահակ... , և այնտեղ նա պետք էր անցկացներ իր գիշերները։ Կոլյան երբ սկսում էր հասկանալ ամեն ինչ, առաջին հայացքից հրաժարվում է, քանի որ դեռ պատրաստ չէ այդպիսի աշխատանքին։ Սակայն առջևում մի գիշեր չէ, Կոլյան պետք է որոշում կայացնի, կմնա և կաշխատի որպես պահակ, թե կփաղչի և օրերից մի օր կմահանա իր պարտքը չվճարելու համար, բայց Կոլյան որոշում է, որ պետք է մնա և աշխատի իր հորեղբոր մոտ, ինչքան էլ, որ ծանր լիներ այդ աշխատանքը։ Բայց Կոլյան չէր էր կարող պատկերացնել, թե ինչ փորձություններ են գալու նրա գլխին։